(316) 

 le maison le justice, et les recommandent li prouves et li eskie- 

 vins, aie justice pour les cors. 



Et quant ce vient à le quinsaine , on les ramainc en le maison 

 de le pais , en le cambre , si corne à le première journée. 



Et anchois k'il issent de le maison le justice , li justice se fait 

 quiter dou péril , deci adont k'on les a ramenés et k'on li a 

 rekierkiés. 



Et quant il sont venu en le cambre de le maison de le pais, à 

 celi quinzaine , devant le prouvos et les eskievins , les parties 

 recordent leurs raisons et se prousentent comme il doivent. 



Et se li apiaus avoit esté jugiés à le première journée , on leur 

 rassiet jour à le quinsaine pour revenir devant le prouvost et les 

 eskievins , ensi armés et warnis , comme ils doivent estre ou 

 camp de le bataille , fors ke d'enoindre et de roeignier , et ensi 

 se doivent monstrer et présenter en leurs armes. 



Et doivent li eskievin retenir les basions pour faire apoinlier 

 d'une longhece. 



Et se li apiaus n'est jugiés à le première journée, li eskievin 

 doivent jugier à le première quinzaine après , selon les raisons 

 dictes des parties et selonc les tiesmoignages ke il ont ois, se 

 li apiaus vaut u non vaut. 



Et se il jugent l'apiel come boin, il leur font rassir jour por 

 iaus moustrer armes, si comme dit est à le quinzaine. Et se li 

 apiaus ne vaut riens, cil ki apele le doit amender enviers le 

 signeur de cent sols de Cambray pour le laitdit \ et celui cui il 

 avoit apclé dcsdamagier du c'au dit d'eskievins, soit kc li juge- 

 mens soit fais à le première journée u à le quinsaine. 



Et quant li apiaus est jugiés, et il se sont monstre armé à le 

 quinzaine, li prouvos, par enseignements d'eskievins, leur 

 rassiet jour à le quinzaine pour faire à le journée chou kc il doi- 

 vent , se pais ne se fait anchois k'il soient raalet cl kil aient 

 crokict. 



